Հեթում Ա. (1226-1270) իր 44 տարուան թագաւորութեան ընթացքին կը շօշափէ բախտի բոլոր աստիճանները: Իր թագուհին՝ Զապէլը, նմանապէս բարութեան ու միութեան ախոյեան հանդիսացած է: Կիլիկեան հայ իշխաններուն մէջ, Հեթումը ամէնէն աւելի զբաղած է վերին Հայաստանի իր արիւնակիցներուն վիճակով: Կը քաջալերէ գաղթը դէպի Սիսուան: Ան ժամանակակիցն ու բարեկամը եղած է Ֆրանսայի թագաւոր Լուդովիկոս Թ.ի: Եղած է նաեւ մեծ դիւանագէտ ու կազմակերպող: Հեթումի ամենամեծ խելացութիւնը եղած է թաթարներու հետ տեւական խաղաղութիւն մը կնքելը, ինչ որ հայկական պետութեան պատկառանքը աւելցուցած է: Հեթում թագաւոր թաղուած է Դրազարկ: